paragraph_text: Gimnaziju pohađa u Hadamaru. Studira na Germanicumu u Rimu, gdje doktorira filozofiju i bogoslovlje. U Rimu je 1883. zaređen za svećenika. Nakon službe u frankfurtskoj Katedrali sv. Bartolomeja bio je osobnim tajnikom limburških biskupa Petera Josefa Bluma i Christiana Roosa. Dana 9. studenoga 1897. osniva u Kölnu Karitativno društvo za katoličku Njemačku (njem. Caritasverband für das katholische Deutschland), od 1921. poznatije pod nazivom Njemački Caritas (njem. Deutscher Caritasverband).